Cynllunio Gwlad A Thref, Cymru Enwi, cychwyn a chymhwyso 1 1 Enw’r Rheoliadau hyn yw Rheoliadau Datblygiadau o Arwyddocâd Cenedlaethol (Meini Prawf Penodedig a Chydsyniadau Eilaidd Rhagnodedig) (Cymru) (Diwygio) 2016 a deuant i rym drannoeth y diwrnod y’u gwneir. 2 Mae’r Rheoliadau hyn yn gymwys o ran holl dir Cymru. Diwygio Rheoliadau Datblygiadau o Arwyddocâd Cenedlaethol (Meini Prawf Penodedig a Chydsyniadau Eilaidd Rhagnodedig) (Cymru) 2016 2 1 Mae Rheoliadau Datblygiadau o Arwyddocâd Cenedlaethol (Meini Prawf Penodedig a Chydsyniadau Eilaidd Rhagnodedig) (Cymru) 2016 wedi eu diwygio fel a nodir yn rheoliad 3 . 2 Os nad yw— a Gorchymyn Gorsafoedd Cynhyrchu Trydan o Ynni’r Gwynt ar y Tir (Esemptiad) (Cymru a Lloegr) 2016 ; a b Gorchymyn Cynllunio Seilwaith (Gorsafoedd Cynhyrchu Trydan o Ynni’r Gwynt ar y Tir) 2016 wedi dod i rym ar y diwrnod y daw’r Rheoliadau hyn i rym, nid yw’r diwygiadau a wneir gan reoliad 3 yn cael effaith hyd nes y bydd y Gorchmynion hynny wedi dod i rym. 3 1 Yn rheoliad 2 (Dehongli) yn y lle priodol mewnosoder “ystyr “ Deddf 2008 ” (“ the 2008 Act ”) yw Deddf Cynllunio 2008 ”. 2 Yn rheoliad 3(1)(a) ar ôl “gorsaf gynhyrchu” mewnosoder “ac eithrio gorsaf cynhyrchu trydan o ynni’r gwynt ar y tir”; 3 Ar ôl rheoliad 3(1)(a) mewnosoder- aa adeiladu, estyn neu addasu gorsaf cynhyrchu trydan o ynni’r gwynt ar y tir ; 4 Yn rheoliad 4(3) (Gorsafoedd cynhyrchu)— a yn y diffiniad o “gorsaf gynhyrchu” (“ generating station ”) ar ôl “sy’n cynhyrchu trydan” mewnosoder “ond nid yw’n cynnwys gorsaf cynhyrchu trydan o ynni’r gwynt ar y tir”; b mewnosoder yn y lle priodol— ystyr “gorsaf cynhyrchu trydan o ynni’r gwynt ar y tir” (“ onshore wind generating station ”) yw gorsaf gynhyrchu— sy’n cynhyrchu trydan o ynni’r gwynt; sydd wedi ei lleoli yng Nghymru, ond nid mewn dyfroedd yng Nghymru nac yn gyfagos â Chymru hyd at ffin y môr tiriogaethol i gyfeiriad y môr; ac nad yw’n orsaf gynhyrchu y rhoddwyd cydsyniad mewn cysylltiad â hi— o dan adran 36(1) o Ddeddf Trydan 1989 ; neu o dan adran 114 o Ddeddf 2008 , cyn i’r Gorchmynion priodol ddod i rym ac sy’n parhau mewn grym, a nad yw’n orsaf gynhyrchu— y mae cais ar gyfer gorchymyn sy’n rhoi cydsyniad datblygu mewn cysylltiad â hi wedi ei dderbyn gan yr Ysgrifennydd Gwladol o dan adran 55 o Ddeddf 2008 (Derbyn ceisiadau) ond nid yw wedi ei benderfynu cyn y dyddiad y daw’r Gorchmynion hyn i rym; neu yn dilyn adolygiad barnwrol o unrhyw benderfyniad i wrthod derbyn cais am gydsyniad datblygu neu benderfyniad i wrthod cydsyniad datblygu, y mae cais ar gyfer gorchymyn sy’n rhoi cydsyniad datblygu mewn cysylltiad â hi wedi ei dderbyn gan yr Ysgrifennydd Gwladol, ond nid yw wedi ei benderfynu cyn y dyddiad y daw’r Gorchmynion i rym. c mewnosoder yn y lle priodol— ystyr “y Gorchmynion” (“ the Orders ”) yw— Gorchymyn Gorsafoedd Cynhyrchu Trydan o Ynni’r Gwynt ar y Tir (Esemptiad) (Cymru a Lloegr) 2016 ; a Gorchymyn Cynllunio Seilwaith (Gorsafoedd Cynhyrchu Trydan o Ynni’r Gwynt ar y Tir) 2016. d Ar ôl rheoliad 4 mewnosoder— Gorsafoedd Cynhyrchu Trydan o Ynni’r Gwynt ar y Tir 4A 1 Nid yw adeiladu gorsaf cynhyrchu trydan o ynni’r gwynt ar y tir o fewn rheoliad 3(1)(aa) ac eithrio pan ddisgwylir i’r orsaf cynhyrchu trydan o ynni’r gwynt ar y tir (pan gaiff ei hadeiladu) fod â gallu cynhyrchu gosodedig o 10 megawat neu uwch. 2 Nid yw estyn neu addasu gorsaf cynhyrchu trydan o ynni’r gwynt ar y tir o fewn rheoliad 3(1)(a) ac eithrio pan ddisgwylir i effaith yr estyn neu’r addasu gynyddu’r gallu cynhyrchu gosodedig gan o leiaf 10 megawat. 3 Yn y rheoliad hwn mae i “gorsaf cynhyrchu trydan o ynni’r gwynt ar y tir” a “gallu cynhyrchu gosodedig” yr ystyron a roddir yn rheoliad 4(3). Carl Sargeant Y Gweinidog Cyfoeth Naturiol, un o Weinidogion Cymru 2 Mawrth 2016